पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित परिवारों और आमजन तक सहायता पहुंचाने के उद्देश्य से शुरू किए अभियान सेवा ही संगठन के तहत भारतीय जनता की ओर से कई महत्वपूर्ण काम किए जा रहे हैं। इसी क्रम में पार्टी के सह कोषाध्यक्ष अमित जिंदल की देखरेख में कोरोना मरीजों को ऑक्सीजन उपलब्ध करवाने का काम किया जा रहा है।
जिंदल के अनुसार भारतीय जनता पार्टी चंडीगढ़ के प्रदेशाध्यक्ष अरुण सूद के दिशानिर्देश में चलाए जा रहे कार्यक्रम से बड़ी संख्या में लोगों को लाभ मिल रहा है। कोरोना के केसों की बढ़ती संख्या से अस्पतालों में बेड की कमी हो गई है जिसकी वजह से मरीजों को होम क्वारंटाइन रहना पड़ता है लेकिन मरीजों को घर पर ऑक्सीजन उपलब्ध नहीं हो पा रही है।
ऐसे में वे मरीजों के घर पर ऑक्सीजन पहुंचाने की व्यवस्था कर रहे हैं। ऑक्सीजन की डिमांड के लिए अब तक उनके पास लगभग 78 व्यक्तियों के फोन आ चुके हैं इनमें से चंडीगढ़ के 57 और 21 फोन बाहर के राज्यों के लोगों के आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn